KOMISSION ASETUS (ETY) N:o 2889/90, annettu 5 päivänä lokakuuta 1990, maito- ja maitotuotealan TKJ-lupien antamista koskevista lopullisista toimenpiteistä



Virallinen lehti nro L 276 , 06/10/1990 s. 0025 - 0025

Suomenk. erityispainos Alue 3 Nide 34 s. 0173

Ruotsink. erityispainos Alue 3 Nide 34 s. 0173



KOMISSION ASETUS (ETY) N:o 2889/90, annettu 5 päivänä lokakuuta 1990, maito- ja maitotuotealan TKJ-lupien antamista koskevista lopullisista toimenpiteistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan, ja erityisesti sen 85 artiklan 3 kohdan, ottaa huomioon täydentävän kaupan järjestelmän soveltamista koskevista yleisistä säännöistä 25 päivänä helmikuuta 1986 annetun neuvoston asetuksen (ETY) N:o 569/86(1), sellaisena kuin se on viimeksi muutettuna asetuksella (ETY) N:o 3296/88(2), ja erityisesti sen 7 artiklan 1 kohdan, sekä katsoo, että kymmenen jäsenen yhteisöstä lähtöisin oleviin Espanjaan tuotuihin maitotuotteisiin sovellettavan täydentävän kaupan järjestelmän soveltamista koskevista yksityiskohtaisista säännöistä (ETY) N:o 606/86(3), sellaisena kuin se on viimeksi muutettuna asetuksella (ETY) N:o 1637/90(4), vahvistetaan viitteellinen enimmäismäärä Espanjaan tuotaville tietyille maito- ja maitotuotealan tuotteille vuodelle 1990, luokkien 5 ja 6 juustoista 2 7 päivänä heinäkuuta 1990 jätetyt TKJ-lupahakemukset ja luokan 3 juustoista välillä 30 päivänä heinäkuuta ja 3 päivänä elokuuta, sekä luokan 2 juustoista 3 8 syyskuuta 1990 jätetyt TKJ-lupahakemukset koskevat niitä määriä, jotka ovat suurempia kuin vuoden 1990 kolmannelle vuosineljännekselle sovellettavat viitteelliset enimmäismäärät, komissio on tästä syystä säätänyt kiireellisyysmenettelyn mukaisesti asetuksissa (ETY) N:o 2016/90(5), (ETY) N:o 2352/90(6) ja (ETY) N:o 2639/90(7) asianmukaisista väliaikaisista suojatoimenpiteistä; lopulliset toimenpiteet on toteutettava; Espanjan markkinatilanne huomioon ottaen viitteellistä enimmäismäärää ei ole voitu nostaa, liittymisasiakirjan 85 artiklan 3 kohdassa tarkoitettujen lopullisten toimenpiteiden mukaisesti on syytä häiriöiden välttämiseksi Espanjan markkinoilla vahvistaa asetusten (ETY) N:o 2016/90, (ETY) N:o 2352/90 ja (ETY) N:o 2639/90 1 artiklan 2 kohdassa säädettyjen TKJ-lupien myöntämisen keskeyttäminen vuoden 1990 kolmannen vuosineljänneksen loppuun ja säätää päivämäärästä, jolloin uusia hakemuksia voi jättää, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1 Keskeytetään TKJ-lupien myöntäminen asetuksissa (ETY) N:o 2016/90, (ETY) N:o 2352/90 ja (ETY) N:o 2639/90 tarkoitetuille maito- ja maitotuotealan tuotteille 30 päivään syyskuuta 1990. 2 TKJ-lupahakemukset, jotka on jätetty 24 päivä syyskuuta 1990 jälkeen, otetaan huomioon neljäntenä vuosineljänneksenä sovellettavan viitteellisen enimmäismäärän mukaisesti. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä lokakuuta 1990. Komission puolesta Ray MAC SHARRY Komission jäsen (1) EYVL N:o L 55, 1.3.1986, s. 106 (2) EYVL N:o L 293, 27.10.1988, s. 7 (3) EYVL N:o L 58, 1.3.1986, s. 28 (4) EYVL N:o L 153, 19.6.1990, s. 24 (5) EYVL N:o L 181, 14.7.1990, s. 19 (6) EYVL N:o L 215, 10.8.1990, s. 14 (7) EYVL N:o L 251, 14.9.1990, s. 11